Lav et referat af nedenstående tekst:

Tekst:
Sommerferie betyder for de fleste afslapning, og måske et glas koldt hvidvin i skyggen, men der er også dem, som i stedet bruger den ekstra fritid i løbeskoene. I dag dannede et ganske normalt sommerhus i Blokhus ramme om sådan et motionsløb. - Det summer lidt i benene, det skal det jo gøre, lyder det Kim Meldgaard fra Aalborg Sommerhuset her ved Blokhus er i dag omdannet til målområde for et kombineret halvmarathon og marathonløb. - Så er der nogen at give high fives til og sidde og hyggesnakke med bagefter, siger arrangøren, den lokale Maibritt Bach. Det er familien Bach som har arrangeret løbet, og de 30 billetter er revet væk. - Det fungerer godt. Der er både nogle man kender, nogle man kender perifert og nogle helt nye, man lærer at kende, siger hun. Det gjorde ondt i fødderne Både rutinerede marathonløbere og debutanter på den halve distance, der i dag har snøret løbeskoene i Blokhus. - Det er hårdt. Det gjorde meget ondt i fødderne og benene, siger ni-årige Izak Brix Dexter fra Fjerritslev. Far er stolt. - Det er ikke mange 9-årige, der kan prale af det, siger hans far Kenneth Dexter fra Aalestrup. Og selvom det for mange måske lyder skørt med mere end 20 kilometers løb, så er det blevet en livsstil for andre. - De fleste løber bare og finder nogle at hyggesnakke med på vejen rundt, det er det, der drivkraften for de fleste, tror jeg, siger Maibritt Bach. Dagens løbere var ligeligt fordelt på halvmarathon og marathondistancen.

Referat:
Et privatarrangeret marathon i Blokhus fik i dag besøg af deltagere i alle aldre. En ni-årig gennemførte et halvmarathon.